Findforsikring.dk > News > Forsikringsnyheder > Spar over 3.000 kroner på din første bilforsikring
15. september 2016 kl. 08:48
Forsikringsnyheder - Nye bilister sparer mere end elitebilister, når de skifter forsikringsselskab
Danske bilejere sparer i gennemsnit 2.820 kroner, når de skifter forsikringsselskab. Det viser en undersøgelse blandt danskere, der har indhentet tilbud på en bilforsikring og eventuelt andre forsikringer via Findforsikring.dk inden for de seneste to år.
Bilforsikring er en af de forsikringer, du kan spare flest penge på. Men statussen i dit nuværende selskab har stor betydning for, hvor meget du kan spare.
Nye bilister sparer mest
Når nye billister skifter forsikringsselskab, sparer de 32 procent mere end elitebilister. Det svarer til 849 kroner i gennemsnit.
Læs også guiden: Få en billig bilforsikring
”Det kan være rigtig dyrt for især unge mænd at tegne deres første bilforsikring. Men som undersøgelse viser, så er der stor prisforskel fra selskab til selskab, og det betaler sig derfor at indhente tilbud fra flere selskaber,” siger Kasper Kjems, der er marketing manager hos Findforsikring.dk.
Bilejeres besparelse
Status i nuværende selskab Besparelse i gennemsnit
Ny bilist 3.518 kr.
Elitebilist 2.669 kr.
Undersøgelse blandt 9.067 danskere, der har indhentet tilbud på en bilforsikring og eventuelt andre forsikringer via Findforsikring.dk inden for de seneste to år.